wickkiey/tamil-wikipedia-markdown huggingface dataset:
# தொல்லியல் அருங்காட்சியகம், ஹம்பி



**தொல்லியல் அருங்காட்சியகம், ஹம்பி**, இந்தியாவின் கர்நாடக மாநிலத்தின் பெல்லாரி மாவட்டத்தில் உள்ள ஹம்பியில் அமைந்துள்ள ஒரு தொல்லியல் அருங்காட்சியகம் ஆகும். ஹம்பி, விசயநகரப் பேரரசுக் காலத்துத் தலைநகரமான விசயநகர அழிபாடுகளுக்கு இடையே அமைந்துள்ளது. இதனால் விசயநகரத்தோடு தொடர்புடைய பல நினைவுச் சின்னங்களை ஹம்பி தன்னகத்தே கொண்டுள்ளது.  

தொடக்கத்தில் இங்கு கிடைத்த சிற்பங்களும், கட்டிடக் கூறுகளும் பிரித்தானிய அதிகாரிகளால் யானைப் பந்திகளில் சேகரித்து வைக்கப்பட்டன. இந்திய தொல்லியல் ஆய்வகம் தனது முதல் அருங்காட்சியகத்தை இங்கு அமைத்தது. 1972 ஆம் ஆண்டில், இவ்வாறான தொல்பொருட்கள் கமலாப்பூரில் அமைக்கப்பட்ட புதிய கட்டிடத்துக்கு மாற்றப்பட்டன. தற்போது இந்த அருங்காட்சியகம் நான்கு காட்சிக்கூடங்களைக் கொண்டதாக உள்ளது. இந்த அருங்காட்சியக வாயிலில் விஜயநகரப் பேரரசின் புகழ் பெற்ற பேரரசரான கிருஷ்ணதேவராயர், அவரது அரசிகளினதும் சிலைகள் வைக்கப்பட்டுள்ளன.  

முதல் காட்சிக்கூடத்தில் சைவ சமயத்துடன் தொடர்புடைய சிற்பங்கள் உள்ளன. வீரபத்திரர், வைரவர், பிட்சாடனமூர்த்தி, மகிசாசுரமர்த்தனி, சக்தி, கணேசர், கார்த்திகேயர், துர்க்கை போன்ற கடவுளரின் சிற்பங்கள் இவற்றுள் அடங்குகின்றன. ஒரு கோயிலைப் போன்ற அமைப்பில் வடிவமைக்கப்பட்டுள்ள நடுக்கூடம் சிவலிங்கம், நந்தி, வாயில் மண்டபம் ஆகியவற்றைக் கொண்டுள்ளது.  

இரண்டாம் காட்சிக்கூடத்தில், ஆயுதங்கள், செப்பேடுகள், சமயத் தேவைகள் தொடர்புடைய உலோகப் பொருட்கள், பித்தளைத் தட்டுகள் போன்ற பலவகையான அரும்பொருட்கள் உள்ளன. இவற்றோடு, விசயநகரக் காலத்தைச் சேர்ந்த செப்பு நாணயங்களும், பொன் நாணயங்களும் இந்தக் காட்சிக்கூடத்தில் உள்ளன.  

பல்வேறு அகழ்வாய்வுகளில் கிடைத்த வரலாற்றுக்கு முந்திய காலத்தைச் சேர்ந்த பல அரும்பொருட்களும், மத்திய கால நடுகற்கள், சாந்தினாலான உருவங்கள், இரும்புப் பொருட்கள் போன்ற அரும்பொருட்களும் இந்த அருங்காட்சியகத்தில் காட்சிக்கு வைக்கப்பட்டுள்ளன.
# பாகல்கோட்டை



**பாகல்கோட்**( கன்னடம்) அல்லது **பாகல்கோட்டை** கர்நாடக மாநிலத்தில் அமைந்துள்ள ஓர் நகரமாகும். இந்நகரம் பாகல்கோட் மாவட்டத்தின் தலைநகரமாகும். பாகல்கோட் மாவட்டம் திரு. ஜெ. ஹச். பாடேல் முதலமைச்சராக இருந்த பொழுது பிஜாபூர் மாவட்டத்தை இரண்டாக பிரித்து உருவாக்கப்பட்டது. 1865ஆம் ஆண்டு முதல் இந்நகரத்தின் நகராட்சி இயங்கிவருகிறது. உலகப் பாரம்பரியச் சின்னமாக அறிவிக்கப்பட்டிருக்கும் பட்டடக்கல் கோயில்கள் இந்த மாவட்டத்தில் உள்ளன.
# கிழக்குப் பதிப்பகம்



**கிழக்கு பதிப்பகம்** 2004-ஆம் ஆண்டு பிப்ரவரி 1-இல் சென்னையில் தொடங்கப்பட்ட ஒரு தமிழ் புத்தகப் பதிப்பு நிறுவனம் ஆகும். பத்ரி சேஷாத்ரி, கே. சத்யநாராயண், ஆர். ஆனந்த்குமார் ஆகியோர் பதிப்புத் துறையின் மீதிருந்த ஆர்வத்தினால் இதனைத் தொடங்கினார்கள். பிரபல தமிழ் எழுத்தாளரும் பத்திரிக்கையாளருமான பா. ராகவன், தொடக்கம் முதல் 2011-ஆம் ஆண்டு ஆகஸ்ட் வரை இதன் பதிப்பாசிரியராக இருந்தார். தற்போது இதன் பதிப்பாசிரியராகவும் பதிப்பாளராகவும் இருப்பவர் பத்ரி சேஷாத்ரி.  

## தோற்றம்
பதிப்பகம் தொடங்கிய முதல் ஆண்டு ஐம்பது புத்தகங்கள் வெளியிடப்பட்டன. அடுத்த ஆண்டு (2005) மேலும் ஐம்பது புத்தகங்கள் வெளிவந்தன. இந்நூல்களுள் என். சொக்கன் எழுதிய ‘அம்பானி: ஒரு வெற்றிக்கதை’, சோம. வள்ளியப்பன் எழுதிய ‘அள்ள அள்ளப் பணம்’, பா. ராகவனின் ‘டாலர் தேசம்’ போன்றவை பெரும் வெற்றி கண்டன.  

## வளர்ச்சி
கிழக்கு பதிப்பகம் தொடங்கிய இரு ஆண்டுகளுக்குள் வரம் வெளியீடு, நலம் வெளியீடு, புரோடிச்சி (Prodigy) என்னும் மூன்று புதிய பதிப்புப் பிரிவுகள் *நியூ ஒரைசன் மீடியா* (New Horizon Media) நிறுவனத்தினால் தொடங்கப்பெற்றன. இவற்றின் மூலம் மெய்யியல், ஆன்மிகப் புத்தகங்களையும் மருத்துவ-உடல்நலன் சார்ந்த நூல்களையும் குழந்தைகளுக்கான புத்தகங்களையும் வெளியிடத் தொடங்கினார்கள்.  

பிறகு ஆங்கிலத்தில் பதிப்புப் பிரிவு தொடங்கப்பட்டது. *Indian Writing* என்ற பெயரிலே சிறந்த தமிழ் நாவல்களை ஆங்கிலத்தில் மொழியாக்கம் செய்து வெளியிடத் தொடங்கினார்கள். இதன் தொடர்ச்சியாக *புலரி* என்ற பெயரில் மலையாளத்திலும் இந்நிறுவனம் புத்தகங்களை வெளியிடத் தொடங்கியது. 2009-ஆம் ஆண்டுக்குப்பிறகு மலையாளத்தில் புத்தகம் பதிப்பிப்பதை நிறுத்தியுள்ளனர். தொடங்கிய ஐந்து ஆண்டுகளில் ஏறத்தாழ ஆயிரம் புத்தகங்கள் வெளியிடப்பட்டுள்ளன.  

## வெளியீடுகள்
பல்வேறு துறைசார்ந்த நூல்களைக் கிழக்குப் பதிப்பகம் வெளியிட்டு வருகின்றது. *டாலர் தேசம், நிலமெல்லாம் ரத்தம், மாயவலை, விடுதலைப் புலிகள், பிடல் காஸ்டிரோ, அள்ள அள்ளப் பணம், அம்பானி: ஒரு வெற்றிக்கதை, கூகுளின் வெற்றிக்கதை, நாராயண மூர்த்தியின் வாழ்க்கை வரலாறு* போன்றவை அவற்றில் சில. அசோகமித்திரன், இந்திரா பார்த்தசாரதி, மதன், கிரேசி மோகன் போன்றோரின் நூல்களையும் கிழக்கு பதிப்பகம் வெளியிட்டுள்ளது.  

சிறுவர்களுக்காக வெளிவரும் புரோடிச்சி (Prodigy) பதிப்புகள் ஏறத்தாழ இருநூறு நூல்கள் வெளிவந்துள்ளன. புரோடிச்சி வெளியீட்டின் சார்பில் *மேதை* என்னும் மாத இதழும் வெளியிடப்படுகின்றது. நியூ ஹொரைசானின் மினிமேக்ஸ் வெளியீட்டின் மூலம் சமையல் புத்தகங்கள், அரசியல் மற்றும் நடப்பு சம்பந்தமான குறு நூல்கள் பதிப்பக்கப்படுகின்றன. தமது வெளியீடுகளில் சிறந்தவையாகக் கருதுபவற்றை ஒலிப்புத்தகங்களாகவும் கிழக்கு பதிப்பகம் வெளியிடுகின்றது.
# திப்பு சுல்தான் அருங்காட்சியகம், சிறீரங்கப்பட்டினம்

**திப்பு சுல்தான் அருங்காட்சியகம், சிறீரங்கப்பட்டினம்**, இந்தியாவின் கர்நாடக மாநிலத்தின் மாண்டியா மாவட்டத்தில் உள்ள சிறீரங்கப்பட்டினம் எனுமிடத்தில் அமைந்துள்ள ஒரு தொல்லியல் அருங்காட்சியகம் ஆகும். இது தாரியா தௌலத் பாக் என்னும் தேசிய முக்கியத்துவம் வாய்ந்த பழங்கால அரண்மனை ஒன்றில் அமைந்துள்ளது. இந்த அரண்மனையின் நிலத்தளத்தில் பெரும்பலும் திப்பு சுல்தானுடன் தொடர்புள்ள பொருட்கள் காட்சிக்கு வைக்கப்பட்டுள்ளன. இவற்றுள், எண்ணெய் ஓவியங்கள், பென்சில் வரைபடங்கள், நாணயங்கள், பதக்கங்கள், ஆடை அணிகள், தளவாடங்கள், ஆயுதங்கள் என்பன அடங்குகின்றன.  

"சிறீரங்கப்பட்டினத்துள் நுழைவு" என்னும் தலைப்பிட்டு சர் ராபர்ட் கெர் போர்ட்டர் (Robert Ker Porter) என்பவர் 1800 ஆம் ஆண்டில் வரைந்த எண்ணெய் ஓவியம் ஒரு வரலாற்று முக்கியத்துவம் வாய்ந்த ஓவியம் ஆகும். சிறீரங்கப்பட்டினம் பிரித்தானியரிடம் விழுவதற்குமுன் இருந்த நிலையைப் படம்பிடித்துக் காட்டும் இந்த ஓவியத்தில், அக்காலத்து ஆங்கிலத் தளபதிகள் பலரும் இடம்பெற்றுள்ளனர். இந்த ஓவியத்தின் பின்னணியில், திப்பு சுல்தானின் அரண்மனையின் ஒரு பகுதியும், மசூதி ஒன்றின் மினார்களும், சிறீரங்கம் ரங்கநாதசுவாமி கோயில் கோபுரமும் காணப்படுகின்றன. இது தவிர 1792 ஆம் ஆண்டில் ஜி. எஃப். செரி (G.F. Cherry) என்பவர் தீட்டிய திப்பு சுல்தானின் உருவப்படம் ஒன்றும், 1780 ஆம் ஆண்டில் ஜான் சாஃபானி (John Zoffany) என்பவர் வரைந்த திப்பு சுல்தானின் இளவரசுக் கால உருவப்படமும் இந்த அருங்காட்சியகத்தில் உள்ளன. 18 பென்சில் வரைபடங்கள் இந்த அருங்காட்சியகத்தில் வைக்கப்பட்டுள்ளன. இவை, திப்பு சுல்தானின் பிள்ளைகள், அவரது அமைச்சர்கள், தளபதிகள் போன்றோருடைய உருவப்படங்கள் ஆகும்.
# தாரியா தௌலத் பாக்


**தாரியா தௌலத் பாக்** என்பது திப்பு சுல்தானின் கோடைகால அரண்மனை ஆகும். இது மைசூரில் இருந்து 14 கிலோமீட்டர் தொலைவில் அமைந்துள்ளது. 1784 ஆம் ஆண்டில் கட்டப்பட்ட இதனைத் திப்பு சுல்தானின் தந்தையான ஐதர் அலி கட்டுவிக்கத் தொடங்கினார் எனினும் திப்பு சுல்தானே அதனைக் கட்டி முடித்தார். காவிரி ஆற்றின் தெற்குக் கரையில் இந்திய-சரசனியக் கட்டிடக்கலைப் பாணியில் அமைக்கப்பட்ட இந்த அரண்மனை அழகிய பூங்கா ஒன்றின் மத்தியில் அமைந்துள்ளது.  

1799 ஆம் ஆண்டில் திப்பு சுல்தான் பிரித்தானியரால் தோற்கடிக்கப்பட்ட பின்னர், இந்த அரண்மனையைப் பிரித்தானியத் தளபதி கேணல் வெல்லெசுலி தனது இருப்பிடமாகப் பயன்படுத்தினார். 1959 ஆம் ஆண்டில் இது தேசிய நினைவுச் சின்னமாக அறிவிக்கப்பட்டது. தற்போது இதன் ஒரு பகுதியில் திப்பு சுல்தான் அருங்காட்சியகம் இயங்கிவருகிறது.  
## மேற்சான்றுகள்
# கதம்பர் வம்சம்



கடம்பர் வம்சம் (*Kadamba dynasty*) (345 - 525 கி.பி) நவீன கருநாடகாவின் வட கன்னட மாவட்டத்தின் வனவாசியை தலைமையிடமாகக் கொண்டு ஆட்சி செய்து வந்த அரச குலமாகும். இந்த இராச்சியம் மயூரசர்மாவால் கி.பி 345 இல் நிறுவப்பட்டது. மேலும் பிற்காலத்தில் தனது ஏகாதிபத்தியத்தின் மூலம் வளரும் திறனைக் காட்டியது. இவர்கள் கருநாடகத்தின் பேரரசுகளான சாளுக்கியர், இராஷ்டிரகூடர் போன்றவர்களின் படைத் துணையோடு தற்போதைய கோவா, கங்கல் போன்ற பகுதிகளை ஆண்டு வந்தனர். கதம்ப அரசனான காகுசுடவர்மனின் ஆளுகையில் கர்நாடகத்தின் பெரும்பகுதி கதம்பர்களின் ஆட்சியின் கீழ் இருந்தது. கர்நாடகத்தின் பெரும் பகுதியை ஆண்டவர்களில் கதம்பர்கள் மட்டுமே கன்னட மொழியை தாய்மொழியாகக் கொண்டவர்கள். இவர்களுக்கு முன்பு ஆண்ட மன்னர்கள் அனைவரும் வேறு மொழியை தாய்மொழியாகக் கொண்டவர்கள் ஆவர். கதம்பர்களின் ஆளுகைக்கு உட்பட்ட நிலப்பரப்பில் கன்னடம் ஆட்சி மொழியாக இருந்து வந்தது. தமிழ் மொழியிலிருந்து கன்னடம் ஒரு தனி மொழியாக வளர்ந்ததற்கு கதம்பர்கள் முக்கிய காரணமானவர்கள். கதம்பர் வம்சத்தை முதன்முதலில் 345ஆம் ஆண்டு தோற்றியவர் மயூரசர்மா ஆவார்.  

கதம்பர்கள் சமண மதத்தையும் ஆதரித்து தங்கள் ஆட்சிக்கு உட்பட்ட பகுதிகளில் பல்வேறு சமணக்கோவில்களை நிறுவினர். கதம்பர்கள் கட்டிய பல கோவில்கள் மிகச்சிறந்த கட்டிடக்கலை அமைப்பைக் கொண்டவையாகும். வனவாசியில் அமைந்திருக்கும் மதுகேசுவரா ஆலயம் இதற்கு மிகச்சிறந்த உதாரணமாகும்.  

## கதம்பர்களின் முன்னோர்
கதம்பர்களின் முன்னோர் சங்ககாலத் தமிழகத்தைச் சேர்ந்த கடம்பர்களான இருக்கலாம் எனக் கருதப்படுகிறது.
# தொல்லியல் அருங்காட்சியகம், லோத்தல்

**தொல்லியல் அருங்காட்சியகம், லோத்தல்** இந்தியாவின் குசராத் மாநிலத்தின் அகமதாபாத் மாவட்டத்தில் உள்ளது. இது, அரப்பா கால நகரமான லோத்தலில் 1952 ஆம் ஆண்டு முதல் 1961 ஆம் ஆண்டுவரை மேற்கொள்ளப்பட்ட அகழ்வாய்வுகளில் கிடைத்த அரும்பொருட்களைக் காட்சிக்கு வைப்பதற்காக 1976 ஆம் ஆண்டில் உருவாக்கப்பட்டது.  

மூன்று காட்சிக்கூடங்களைக் கொண்ட இந்த அருங்காட்சியகத்தின் முன்பகுதிக் காட்சிக்கூடத்தில், அரப்பா காலத்து லோத்தல் நகரின் அமைப்பை ஊக அடிப்படையில் மீளமைத்து வரையப்பட்ட படத்துடன், இக் களம் பற்றிய விளக்கன்ங்களும், நிலப்படங்களும் காட்சிக்கு வைக்கப்பட்டுள்ளன. இடப் பக்கத்துக் காட்சிக்கூடத்தில், அகழ்வாய்வுகளின்போது கிடைத்த அணிகலன்களுக்கு உரிய மணிகள், களிமண் அணிகலன்கள், முத்திரைகளின் நேர்ப்படிகள், உயிரின ஓடுகள் யானைத் தந்தம் போன்றவற்றால் செய்யப்பட்ட பொருட்கள், உலோகப் பொருட்கள், மட்பாண்டங்கள் என்பன உள்ளன. வலப் பக்கத்துக் காட்சிக்கூடத்தில் வேட்டைக்குரிய பொருட்கள், சடங்கு சார்ந்த பொருட்கள், மனிதர் மற்றும் விலங்கு உருவங்கள், நிறைப்படிகள், நிறந்தீட்டிய மட்பாண்டங்கள், அளவுத்திட்டத்துக்கு அமைய உருவாக்கப்பட்ட லோத்தல் களத்தின் மாதிரியுரு என்பன காட்சிக்கு உள்ளன. அகழ்வாய்வுகளின் போது கிடைத்த 5000 க்கு மேற்பட்ட பொருட்களில் 800 பொருட்கள் வரை காட்சிக்கு வைக்கப்பட்டுள்ளன.  

இந்த அருங்காட்சியகத்தில் ஒரு சிறிய உசாத்துணை நூலகமும், வெளியீடுகள் விற்பனைப் பகுதியும் உண்டு.
# மட்டஞ்சேரி அரண்மனை அருங்காட்சியகம், கொச்சி


**மட்டஞ்சேரி அரண்மனை அருங்காட்சியகம், கொச்சி**, இந்தியாவின் கேரள மாநிலத்தின் கொச்சியில் உள்ள மட்டஞ்சேரி அரண்மனையில் அமைந்துள்ளது. இது எர்ணாகுளத்தில் இருந்து 12 கிலோமீட்டர் தொலைவில் உள்ளது. இந்த அரண்மனை கீழைத்தேசச் செல்வாக்குடன் கூடிய போத்துக்கேயக் கட்டிடக்கலைப் பாணியிலான மிகப் பழைய எடுத்துக்காட்டுக்களுள் ஒன்று. இதனால் இது வரலாற்று நோக்கிலும், கட்டிடக்கலை நோக்கிலும் தனித்துவமானது ஆகும்.  

அரண்மனைக்கு அருகில் இருந்த கோயிலொன்றைச் சேதப்படுத்தியதற்கான இழப்பீடாகவும், அரசரைச் அமைதிப்படுத்துவதற்குமாக இந்த அரண்மனை 1545 ஆம் ஆண்டளவில் போத்துக்கேயரால் கட்டப்பட்டு கொச்சி அரசரான வீர கேரள வர்மருக்கு அளிக்கப்பட்டது. எனினும், ஒல்லாந்தர் காலத்தில் இந்த அரண்மனை பாரிய திருத்த வேலைகளுக்கு உள்ளானது. இதனால் இது "டச்சு அரண்மனை" என்றும் அழைக்கப்படுகிறது. இரண்டு மாடிகளைக் கொண்ட, சதுரவடிவிலான இந்தக் கட்டிடத்தில் நீளமானதும், இடவசதி கொண்டதுமான அறைகள் உள்ளன. நடு முற்றத்தில் அரச குடும்பத்தின் குலதெய்வமான பழையனூர் பகவதியின் கோயில் உள்ளது.  

அருங்காட்சியகம் இக் கட்டிடத்தின் மேல்மாடியில் மே 1985 ஆம் ஆண்டில் அமைக்கப்பட்டது. இங்கே கொச்சி அரசர்களின் உருவப்படங்கள், பல்லக்குகள், உடைகள், ஆயுதங்கள், குடைகள், வாள்கள், தபால்தலைகள், நாணயங்கள் போன்ற பலவிதமான பொருட்கள் காட்சிக்கு வைக்கப்பட்டுள்ளன. 1864 ஆம் ஆண்டிலிருந்து அரசாண்ட அரசர்களின் ஆளுயர உருவப்படங்கள், பெரிய மண்டபம் ஒன்றில் வரிசையாக வைக்கப்பட்டுள்ளன.
# புடோல்



**புடோல்** அல்லது **புடலை**, *snake gourd*, தாவர வகைப்பாடு: *Trichosanthes cucumerina* ) என்பது வெள்ளரிக் குடும்பத்தைச் சேர்ந்த தாவர இனம் ஒன்றாகும். இதன் காய் **புடலங்காய்** எனப்படுகிறது. இக் காய்கள் சுமார் 1.5 மீ நீளம் வரை வளரக் கூடியவை. பொதுவாக இவை 50 செ.மீ இருந்து 75 செ.மீ நீளமுடையவை. இந்திய, தமிழர் சமையலில் இடம் பெற்ற காய். இது குழம்பு, கூட்டு, பொறியல் என பல் வகையாக சமைக்கக் கூடியது. தெற்காசியா, தென்கிழக்காசியா நாடுகளில் இது பெரிதும் பயிரிடப்படுகிறது. ஆப்பிரிக்க நாடுகளில் விளைச்சல் குறைவாக இருக்கும் காலங்களில், சிவந்த புடலங்காய், தக்காளிக்கு மாற்றாகவும், சமையலில் பயன்படுத்தப்படுகிறது.  

## வாழிடங்கள்
இதன் தாயகத்தைக் குறிப்பிட்டு சொல்ல இயலாது. ஏனெனில்,*Trichosanthes cucumerina* என்ற தாவரயினமானது, தெற்கு ஆசியா, தென்கிழக்காசியா, இந்தியா, வங்காளதேசம், நேபாளம், பாக்கித்தான், இலங்கை, இந்தோனேசியா, மலேசியா, மியான்மர், தென்சீனா, (குவாங்ஷி, யுன்னான்). ஆகிய நாடுகளின் காடுகளில்,அதனதன் நாட்டு இனமாக கண்டறியப்பட்டுள்ளது. வட ஆத்திரேலியாவிலும் இது,அந்நிலத்தின் நாட்டு இனமாகக் கருதப்படுகிறது. புளோரிடாவிலும், சில ஆப்பிரிக்க நாடுகளிலும், இந்தியப் பெருங்கடல், பசிபிக் தீவுகள் தீவுகளிலும் இவை அறிமுகப்படுத்தப்பட்டு இயல்பாக வளருகின்றன.  

## காட்சியகம்
# பயற்றம்



**பயற்றம்** (பேச்சு வழக்கு: பயத்தம்) அல்லது **பயற்றங்கொடி** (பேச்சு வழக்கு: பயத்தங்கொடி) என்பது அவரை (bean) வகையைச் சார்ந்த ஒரு தாவரம். இது நீண்ட கொடியாக 35-75 செமீ அளவு வளரும். இதன் காய் **பயற்றங்காய்** என அழைக்கப்படுகிறது. இது ஆபிரிக்க, சீன, தெற்காசிய, இந்திய, இலங்கையில், தமிழர் சமையலில் பெரிதும் பயன்படுத்தப்படுகிறது.  

## தமிழர் சமையலில்
தமிழர் சமையலில் பயத்தங்காயை பிரட்டல் கறியாக ஆக்குவர். சாம்பார், சோறு அல்லது புட்டுக் குழையலிலும் சேர்ப்பர்.
# தொல்லியல் அருங்காட்சியகம், கோல் கும்பாசுத் தொகுதி

**தொல்லியல் அருங்காட்சியகம், கோல் கும்பாசுத் தொகுதி** இந்தியாவின் கர்நாடக மாநிலத்தின் பீசப்பூர் மாவட்டத்தில் உள்ள ஒரு தொல்லியல் அருங்காட்சியகம் ஆகும். பீசப்பூர், சோலாப்பூருக்குத் தெற்கே 110 கிலோமீட்டர் தொலைவிலும், தார்வாடுக்கு 204 கிலோமீட்டர் வடக்கிலும் அமைந்துள்ளது. கிபி 1489 முதல் 1686 வரையான காலப்பகுதியில் அரசாண்ட ஆதில்சாகியினரின் தலைநகரமாக விளங்கியது பீசப்பூர். மதம் சார்ந்ததும், மதம் சாராததும், பாதுகாப்புத் தொடர்பானதுமான பல கட்டிடங்கள் இக் காலத்தில் பீசப்பூர்ப் பகுதியில் அமைக்கப்பட்டன.  

அருங்காட்சியகம், கோல் கும்பாசுத் தொகுதியில் அமைந்துள்ள "நாக்குவார் கானா" (எக்காள இல்லம்) என்னும் கட்டிடத்தில் அமைந்துள்ளது. 1892 ஆம் ஆண்டில் இது ஒரு மாவட்ட அருங்காட்சியகமாகத் தொடங்கப்பட்டது. பின்னர் 1982 ஆம் ஆண்டில் இது ஒரு கள அருங்காட்சியகமாக ஆக்கப்பட்டது. இக்கட்டிடம் ஆதில்சாகிக் கட்டிடக்கலைப் பாணியில் அமைக்கப்பட்டது. உயரமான மேடையில், பருமனான தூண்களின் மீது தாங்கப்பட்ட உயரமான வளைவுகளுடன் இது அமைந்துள்ளது. ஆறு காட்சிக்கூடங்களைக் கொண்டு அமைந்த இந்த அருங்காட்சியகத்தின் மூன்று காட்சிக்கூடங்கள் நிலத் தளத்திலும் மற்றவை மேல் தளத்திலும் உள்ளன.  

இந்த அருங்காட்சியகத்தில், அரபி, பாரசீகம், கன்னடம், சமசுக்கிருதம் ஆகிய மொழிகளிலான கல்வெட்டுக்கள்; இந்து, சமண சமயங்களைச் சேர்ந்த சிற்பங்கள்; நடுகற்கள்; படங்களுடன் கூடியதும், இல்லாததுமான கையெழுத்துப்படிகள்; நாணயங்கள்; மரச்செதுக்கு வேலைகள்; தளவிரிப்புகள்; நிலப்படங்கள்; சிற்றோவியங்கள் போன்ற பல பொருட்கள் காட்சிக்கு வைக்கப்பட்டுள்ளன. இக் காட்சிப் பொருட்கள் கிபி ஆறாம் நூற்றாண்டுக்கும் 18 ஆம் நூற்றாண்டுக்கும் இடைப்பட்ட காலப்பகுதியைச் சேர்ந்தவை.
# பீட்ரூட்



**செங்கிழங்கு (பீட்ரூட்)** என்பது பீட் தாவரத்தின் வேரடிக் கிழங்கு ஆகும். இது சிகப்பு அல்லது நாவல்பழ நிறம் உடையது. இதைத் தமிழில் செங்கிழங்கு அல்லது அக்காரக்கிழங்கு என்றும் குறிப்பர். இது வட அமெரிக்காவில் வழக்கமாக **பீட்** எனச் சொல்லப்படுகிறது. இதற்கு ** மேசைவகைப் பீட்**, ** தோட்டவகைப் பீட்**, ** சக்கரைப் பீட்**, ** சிவப்பு பீட்**, ** பொன் பீட்** என்ற பெயர்களும் உண்டு. இது பீட்ட வல்காரிசு பயிரிடும் வகையின் பலவகைகளில் ஒன்றாகும். இது அதன் கிழங்குக்காகவும் கீரைக்காகவும் பயிரிடப்படுகிறது. இது வகைப்பாட்டியலாக, *B. vulgaris* subsp. *vulgaris* 'Conditiva' Group என வகைபடுத்தப்படுகிறது.  

இது உணவாக மட்டுமன்றி, நிறமியாகவும் மருத்துவ மூலிகையாகவும் பயன்படுகிறது. பீட் விளைபொருட்கள் சர்க்கரைப் பீட்டில் இருந்து உருவாக்கப்படுகின்றன.  

## சொல்லியல்
*பீட்டா* என இலத்தீனில் பீட்ரூட் பண்டைய காலத்தில் வழங்கப்பட்டது இப்பெயர் கெல்டிக் மொழியில் இருந்து வந்திருக்கலாம். பழைய ஆங்கிலத்தில் இது *பீட்டே* என கிபி 1400 இல் வழங்கியுள்ளது. *ரூட்* பழைய ஆங்கிலம் *ரோட் (rōt*) என்பதில் இருந்து வந்துள்ளது. இதுவும்*rót* என்ற பழைய நோர்சு மொழிச் சொல்லாகும்  

## வரலாறு
பீட்ரூட்டுகள் நடுவண் கிழக்குப் பகுதியில் கீரைகளுக்காக வீட்டினமாக்கப்பட்டுள்ளன. இவை பண்டைய எகுபதியிலும் கிரேக்கத்திலும் உரோம அரசு காலத்தில் பயிரிட்டு வளர்க்கப்பட்டுள்ளன. உரோம ஆட்சிக் காலத்தில் கிழங்குகளுக்காகவும் வளர்க்கப்பட்டன. இடைக்காலத்தில் இருந்து பீட்ரூட்டுகள் செரித்தல், குருதிபெருக்கல் போன்ற நிலைமைகளுக்குப் பயன்பட்டுள்ளன. பூண்டு மூச்சுயிர்ப்பைத் தடுக்க பார்த்தலோமியோ பிளாட்டினா பீட்டைப் பூண்டுடன் கலந்துண்ணுமாறு பரிந்துரை செய்துள்லார்.  

பத்தொன்பதாம் நூற்றாண்டின் நடுப்பகுதியில், தேறல் பீட் கிழங்குச் சாற்றால் வண்ணமூட்டப்பட்டுள்ளது.  

## உணவு
இக் கிழங்குகள் ஐரோப்பியர்களால் பெரிதும் உண்ணப்பட்டு வந்தது. காய்குவையிலும் அல்லது நறுஞ்சுவை பருகிலும் பீட்ரூட் பெரிதும் சேர்க்கப்பட்டது. தற்போது தமிழர்கள் போன்ற இதர மக்களும் இதை உண்ணுகிறார்கள். தமிழர்கள் பீட்ரூட்டை பல்வேறு கறிகளாக ஆக்கி உண்பர். இது சாய மை தயாரிக்கவும், பனிக்குழைவை, இன்கூழ், தக்காளிச் சாற்றிலும் நிறம் கூட்டியாகவும் பயன்படுகிறது.  

கிழக்கு ஐரோப்பாவில் பீட் நறுஞ்சுவைநீர் விரும்பிப் பரவளாக அருந்தப்படுகிறது. இந்திய உணவில், வெட்டித் துண்டுகளாக்கி வேகவைத்துப் பொறியலாக பரிமாறப்படுகிறது. மஞ்சள் நிற பீட்ரூட் உணவுக்காகவே சிற்றளவு பயிரிப்படுகிறது.  

வழக்கமாக வேகவைத்தோ வறுத்தோ பச்சையாகவோ தனித்தும் காய்குவைகளுடன் கலந்தும் பீட்ரூட் உண்ணப்படுகிறது. பேரளவு வணிகமுறை விளைச்சல் வேகவைத்தும் தொற்று நீக்கியும் ஊறுகாயாகவும் பயன்படுகிறது.  

பீட்டின் கீரையும் உண்ணத் தகுந்ததே. இளங்கீரைகள் பச்சையான காய்குவையோடு கலக்கப்படுகின்றன. முதிர்ந்த கீரைகல் வேகவைத்து உண்ணப்படுகின்றன. இந்நிலையில் இவை புதினாவின் சுவையோடு மணக்கின்றன. இதற்கு நீர்வற்றி வாடாத செறிவான சதைப் பற்றுள்ல கீரையைத் தெரிவு செய்யவேண்டும்.  

பீட்ரூட்டில் அதன் ஒரு மரபனில் ஏற்பட்ட மாற்றுரு அதை வீட்டினமாக்கத்துக்குப் பக்குவப்படுத்தியது. எனவே ஆண்டுக்கு இருமுறை அதன் கீரையையும் கிழங்கையும் அறுவடை செய்ய முடிந்தது.  

தேறலாக்கத்துக்கும் பீட் பயன்படுகிறது.  

யப்பானிய ஊறுகாய்களில் வண்னத்துக்காக பீட் துண்டுகள் ஓரளவு சேர்க்கப்படுகின்றன.  

முதலாம் உலகப்போரின் பின் ஏற்பட்ட உணவுத் தட்டுபாட்டின்போது தொழிலாளர்கள் பீட் மட்டும் உண்ணும் நிலைக்குத் தள்ளப்பட்டனர். இது * மங்களூர்சே * எனும் நோயை அவர்களிடம் பெருகச் செய்தது.  

## சத்துகள்
பீட்ரூட்டில் நைட்ரேட் சத்து உள்ளது.
# கோல் கும்பாசு


**கோல் கும்பாசு** என்பது கிபி 1490 முதல் 1686 வரை பீசப்பூர் சுல்தானகத்தை ஆண்ட, ஆதில்சாகி மரபைச் சேர்ந்த முகம்மத் ஆதில் ஷா (1627-57) என்னும் சுல்தானின் சமாதிக் கட்டிடம் ஆகும். தென்னிந்தியாவில் உள்ள கர்நாடக மாநிலத்தில் பீசப்பூர் நகரில் உள்ள இக் கட்டிடம் 1659 ஆம் ஆண்டில் புகழ் பெற்ற கட்டிடக்கலைஞரான தாபுலைச் சேர்ந்த யாக்குத் என்பவரால் வடிவமைத்துக் கட்டப்பட்டது.  

இக் கட்டிடம், 50 மீட்டர் (160 அடி) பக்கங்களைக் கொண்ட சதுர வடிவான கூடம் ஒன்றைக் கொண்டுள்ளது. இதன் கூரை 37.9 மீட்டர் (124 அடி) விட்டம் கொண்ட குவிமாடமாக அமைந்துள்ளது. இக் குவிமாடம், நவீனகாலத்துக்கு முற்பட்ட குவிமாடங்களில் உலகிலேயே இரண்டாவது பெரியது ஆகும்.  

## வெளியிணைப்புகள்
- கோல் கும்பாசு பற்றிய இந்தியத் தொல்லியல் ஆய்வகத்தின் இணையத்தளப் பக்கம்
- ஆச்நெட் இணையத்தளம்
- கீழைத்தேசப் பண்பாட்டு நிறுவனம், டோக்கியோ பல்கலைக்கழகம், டோக்கியோ
# தொல்லியல் அருங்காட்சியகம், பழைய கோவா

**தொல்லியல் அருங்காட்சியகம், பழைய கோவா** இந்தியாவின் ஒன்றியப் பிரதேசமான கோவாவின், தென்கோவா மாவட்டத்தில் உள்ளது. 1964 ஆம் ஆண்டில் நிறுவப்பட்ட இந்த அருங்காட்சியகம் 1981-82 காலப்பகுதியில் ஏற்றுக்கொள்ளப்பட்டது. அசிசியின் சாந்த பிரான்சிசு தேவாலயத்தின் பெண்துறவியர் மடப் பகுதியில் அமைந்துள்ள இது 8 காட்சிக்கூடங்களைக் கொண்டுள்ளது. இங்கே வரலாற்றுக்கு முந்திய காலத்துப் பொருட்கள் முதல், வரலாற்றுக்காலத் தொடக்கம், மத்தியகாலம் வரையிலான காலப்பகுதிகளைச் சேர்ந்த பொருட்கள் வரை உள்ளன. இந்த அருங்காட்சியகத்தின் சிறப்பு இங்குள்ள போத்துக்கீசர் காலத்து அரும்பொருட்கள் ஆகும். ஆளுனர்கள், வைஸ்ராய்கள் ஆகியோரின் உருவப்படங்கள், மரச் சிற்பங்கள், தூண்கள், போதிகைகள், தபால்தலைகள் என்பன இங்குள்ள போத்துக்கீசர் காலத்துப் பொருட்களுள் அடங்கும்.  

## இவற்றையும் காண்க
- கடற்படை விமான அருங்காட்சியகம் (இந்தியா)
- கோவா அறிவியல் மையம்
- கோவா சித்ரா அருங்காட்சியகம்
- தொல்பொருள் அருங்காட்சியகம் மற்றும் உருவப்படக் காட்சிக்கூடம், கோவா
- மெழுகு உலகம் - மெழுகு அருங்காட்சியகமும் ஓவியக்கூடமும், கோவா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
- இந்தியத் தொல்லியல் ஆய்வகத்தின் இணையத்தளத்தில்
# முட்டைக்கோசு


**முட்டைக்கோசு** அல்லது **முட்டைக்கோவா** அல்லது **கோவா** (*cabbage*) என்பது Brassicaceae (அல்லது Cruciferae) குடும்பத்தைச் சார்ந்த, சில சிற்றின வகைகளைக்(*Brassica oleracea* or *B.&nbsp;oleracea* var. *capitata*, var. *tuba*, var. *sabauda* or var. *acephala*) ) குறிக்கும், ஒரு கீரை ஆகும். இந்த பச்சை இலை மரக்கறி வகையானது, *Brassica oleracea* எனப்படும் ஒரு காட்டுவகை அல்லது இயற்கைவகையிலிருந்து பெறப்பட்டு, பயிர்ச்செய்கைக்கு உட்படுத்தப்பட்டு, பயிரிடும்வகை அல்லது பயிரிடப்படும் வகையாகி, மரக்கறியாக உணவில் பயன்படுத்தப்படும் ஒரு இனம் ஆகும். இது மிகக் குறுகிய தண்டையும், மிகவும் நெருக்கமாக அடுக்கப்பட்டிருக்கும் பெரிய இலைகளையும் கொண்டிருக்கும். இது பூக்கும் தாவர வகையில் வரும், இருவித்திலை, ஈராண்டுத் தாவரம் ஆகும். இது மனிதன், ஏனைய விலங்குகளுக்குத் தேவையான முக்கியமான உயிர்ச்சத்துக்களில் ஒன்றான ரைபோஃப்லேவின் (Riboflavin) எனப்படும் உயிர்ச்சத்து B<sub>2</sub> அல்லது சேர்க்கைப்பொருள் E101 ஐக் கொண்டுள்ளது. இந்த உயிர்ச்சத்து பல வளர்சிதைமாற்றங்களில் முக்கியப் பங்கு வகிக்கும்.  

## உணவில் முட்டைக்கோசு
கிழக்கு, மத்திய ஐரோப்பிய உணவில் முட்டைக்கோசு ஒரு முக்கிய இடத்தைப் பெறுகிறது. சலாட், சூப் ஆகியவற்றில் இது பெரிதும் பயன்படுத்தப்படுகிறது.  

## முட்டைக்கோசு உற்பத்தி
முட்டைக்கோசை சீனா, இந்தியா, உருசியா பெரும்பான்மையாக உற்பத்தி செய்கின்றன.  

## உசாத்துணைகள்
# தேங்காய் நண்டு


**தேங்காய் நண்டு** (*coconut crab*) என்பது உலகின் இன்று வாழும் மிகப் பெரிய கணுக்காலி உயிரினம் ஆகும். இவை 10 கால்களையும் மற்றும் ஓட்டினாலான உடலமைப்பையும் கொண்டது. இவை சுமார் 40 செமீ நீளமும், 4.1 கிகி நிறையும் உடையவை. இவை மரங்களின் மீது, குறிப்பாக தென்னை மரங்களின் மீது ஏற வல்லவை. இந்த நண்டினங்கள் இந்தியப் பெருங்கடல் மற்றும் பசிபிக் பெருங்கடலுக்குட்பட்ட தீவுகளில் மட்டும் காணப்படுகின்றன‌. இவ்வகை நண்டுகள் கடலில் முட்டையிடும். சில நாள்களுக்குப் பின்னர் முட்டையில் இருந்து வெளிவரும் குஞ்சுகள், சிப்பி மற்றும் சங்குகளில் ஒட்டிக் கொண்டு வாழத் தொடங்கும். ஓரளவுக்கு வளர்ச்சி அடைந்த பின்னர், நிலத்தில் குழிகளைத் தோண்டி, அதில் தேங்காய் நார்களைப் பரப்பி வாழும்.  

இந்திய பெருங்கடலில் ஆஸ்திரேலியாவின் ஒரு பகுதியான கிருஸ்த்மஸ் தீவில் வாழும் இந்த வகை நண்டுகள் 3 அடிகள் நீளத்துடன், 4 கிலோ எடைகள் கொண்டதாக உள்ளது. இது தன் ஒரு காலால் ஒரு தேங்காயை உடைக்கும் திறன் படைத்ததாக உள்ளது.
# விக்கிப்பீடியா:உங்களுக்குத் தெரியுமா/மார்ச் 29, 2009


- 818 மீட்டர் உயரமுடைய **துபாய் கோபுரம்** அல்லது **பூர்ச் துபாய்** உலகின் அதி உயர் வானளாவி ஆகும்.
- **தேங்காய் நண்டு** இன்று உலலில் வாழும் மிகப் பெரிய கணுக்காலி, இது தென்னை மரத்தில் ஏறி தேங்காயை உண்ண வல்லது.
- **நூறாண்டுப் போர்** எனப்படுவது பிரான்சையும் இங்கிலாந்தையும் ஆண்ட இரண்டு பிரான்சிய அரச குடும்பங்களுக்கிடையே ஆட்சியுரிமைக்காக 1337 ஆம் ஆண்டு தொடர்க்கம் 1453 ம் ஆண்டு வரை தொடர்ந்து நடைபெற்ற போர்களைக் குறிக்கிறது. .
- **யெனி கல்மெண்ட்** என்ற பிரான்சிய பெண் 122 ஆண்டுகளும் 164 நாட்களும் வாழ்ந்து (1875-1997) இதுவரை ஆதார பூர்வமாக உலகில் அதிக நாட்கள் வாழ்ந்த மனிதராக கருதப்படுகிறார்.
- இந்திய செவ்வியல் மொழிகளாக இதுவரை தமிழ் (2004), சமசுகிருதம் (2005), கன்னடம் (2008), தெலுங்கு (2008) ஆகியவை இந்திய அரசால் அறிவிக்கப்பட்டுள்ளன.
# விக்கிப்பீடியா:முதற்பக்கக் கட்டுரைகள்/மார்ச் 29, 2009


**<big>e</big>** என்னும் மாறிலி கணிதத்திலேயே மிகச்சிறப்பான மூன்று மாறிலிகளில் ஒன்று. பை மற்றும் i என்பன ஏனைய இரண்டு கணித மாறிலிகளாகும். 1614 இல் மடக்கைகளை அறிமுகப்படுத்திய நேப்பியருக்காக e என்ற இம்மாறிலியை நேப்பியர் மாறிலி என்றும், 1761 இல் அதை பல தசம இலக்கங்களுக்குக் கணித்து மெக்கானிக்கா என்ற தன் கணித நூலில் புகுத்திய ஆய்லரின் நினைவாக ஆய்லர் மாறிலி என்றும் சொல்வதுண்டு. ஆய்லருடைய கணிப்புப்படி e யின் பொறுமதி *e* = 2.718 281 828 459 045 235 360 287 4 ... ஆகும்.  
---

**ஆறுமுக நாவலர்** (1822 - 1879; நல்லூர், யாழ்ப்பாணம்) 19 ம் நூற்றாண்டின் சிறந்த தமிழ் அறிஞர்களில் ஒருவர். தற்காலத் தமிழ் உரைநடையின் முன்னேடிகளில் ஒருவர். பல தமிழ் நூல்களை எழுதியும், பழம் பெரும் நூல்களை அச்சுப் பதிப்பித்தும் தமிழ்ப் பணி ஆற்றினார். சைவ சமயத்துக்கும் பெரும் பங்களிப்புக்கள் செய்தார். இவர் எழுதிய இலக்கணச் சுருக்கம், சைவ வினாவிடை ஆகியவை மாணவர்களுக்குப் பாட நூல்களாக அமைந்தன. எனினும் இவர் சாதிப் படிநிலை அமைப்பையும், வர்ணாச்சிரமத்தையும் வலியுறுத்தியமை சமூக சீர்திருத்தவாதிகளால் கடுமையாக விமர்சிக்கப்பட்டது.
# சோ என்லாய்



**சோ என்லாய்** (1898-1976) சீன மக்கள் குடியரசின் முதல் பிரதமராக 1949 தொடக்கம் 1976 அவரின் இறப்பு வரை பணியாற்றினார். சீனப் பொதுவுடமைக் கட்சியின் எழுச்சியிலும், சீனாவின் பொருளாதார வளர்ச்சியிலும் இவரது பங்களிப்பு முக்கியமானது. மா சே துங்கின் உறுதியான ஆதரவாளராக இருந்தாலும், இவர் ஒரு மிதவாதியாகவும், காரியவாதியாகவும் கருதப்படுகிறார். இவரின் இறப்பின் பின் இவரது இணைச் செயற்பாட்டாளர் டங் சியாவுபிங் பிரதமர் ஆனார். இவர் சீனாவின் இறுகிய பொதுவுடமைக் கொள்கைகளைத் தளர்த்தி, திறந்த சந்தை கொள்கைகளை அறிமுகப்படுத்தி, சீனாவின் பொருளாதார எழுச்சிக்கு வித்திட்டார்.
# சங் கை செக்



**சங் கை செக்** (1887–1975) சீனாவின் ஒரு முக்கியத் தலைவர்களில் ஒருவராக விளங்கியவர். 1925 ம் ஆண்டு சுன் இ சியன் இறப்பின் பின்பு குவோமின்டாங் கட்சியின் தலைமை அதிகாரத்தைக் கைப்பெற்றினார். இவர் சீனக் குடியரசின் படைத்துறைத் தலைவராக 1928 இருந்து 1948 வரை பணியாற்றினார். இக் காலப் பகுதியின் சீனாவின் warlords கட்டுப்படுத்தி சீனாவை ஒற்றுமைப்படுத்த முயற்சி செய்தார். இரண்டாவது சீன-நிப்பானிய போரில் சீனப் படைகளுக்கு தலைமை தாங்கி வெற்றி பெற்றார். 1945 நிப்பான் சரணைந்த பின்னர் மாவின் பொதுவுடமைவாதிகளுக்கும், சங் கை செக் வின் தேசியவாதிகளுக்கும் இடையே நடைபெற்ற போரில் இவர் தோல்வி தழுவி தாய்வான் சென்றார்.
# சீனப் பொதுவுடமைக் கட்சியின் தேசிய பேராயம்


**சீனப் பொதுவுடமைக் கட்சியின் தேசிய பேராயம்** *(National Congress of the Communist Party of China)* என்பது சீனப் பொதுவுடமைக் கட்சியின் ஒரு முதன்மை அலகு. கருத்தியல் நோக்கில் அதிக அதிகாரம் உடைய அமைப்பு. நடைமுறையில் இந்த பேராயம் கூட முன்பு முக்கிய முடிவுகள் எடுக்கப்பட்டு, இங்கு முடிவுகள் உறுதி செய்யப்படும். சுமார் 2000 உறுப்பினர்கள் இதில் பங்கெடுப்பார்கள். இது ஏறத்தாழ ஐந்து ஆண்டுகளுக்கு ஒருமுறை கூடும்.
# சீன மக்கள் குடியரசின் அரச மன்றம்


**சீன மக்கள் குடியரசின் அரச மன்றம்** என்பது சீன அரசின் முதன்மை நிர்வாக அலகு. பிரதமர் தலைமை தாங்கும் இந்த அமைப்பில் பல்வேறு அரச துறைகளைச் சார்ந்த 50 வரையான தலைமைப் பணியாளர்கள் உள்ளனர். சீன அரசியலில் சீனப் பொதுவுடமைக் கட்சி, மக்கள் விடுதலைப் படை ஆகியவற்றுடன் இணையாக இது ஒரு முக்கிய இடத்தைப் பெறுகிறது.
# இராசிபுரம் மக்களவைத் தொகுதி

**இராசிபுரம்** (*Rasipuram Lok Sabha constituency*) தொகுதி மறுசீரமைப்புக்கு முன் தமிழ்நாட்டில் இருந்த மக்களவைத் தொகுதிகளுள் ஒன்றாகும்.  

இங்கு காங்கிரசு கட்சியை சார்ந்த தேவராசன் ஐந்து முறை வென்றுள்ளார். கடைசியாக இராசிபுரம் தொகுதியின் மக்களவை உறுப்பினர் காங்கிரசுக் கட்சியின் இராணி. இராசிபுரத்தில் ஆறுமுறை காங்கிரசு வென்றுள்ளது, அதிமுக இரண்டு முறையும், தமாகா ஒரு முறையும் வென்றுள்ளன.  

தொகுதி மறு சீரமைப்பிற்கு பின் இராசிபுரம் தொகுதி நீக்கப்பட்டு விட்டது. இதற்கு பதிலாக புதியதாக உருவாகியுள்ள தொகுதி நாமக்கல்.  

## தொகுதியில் அடங்கியுள்ள சட்டமன்றத் தொகுதிகள்

இதில் அடங்கும் சட்டசபைத் தொகுதிகள்:  

1-சின்னசேலம்  

2-ஆத்தூர்  

3-தலைவாசல்  

4-இராசிபுரம்  

5-சேந்தமங்கலம்  

6-நாமக்கல்  

## நாடாளுமன்ற மக்களவை உறுப்பினர்கள்

| ஆறாவத் | 1977-80 | பி. தேவராஜன் | இந்திய தேசிய காங்கிரசு |  |
| --- | --- | --- | --- | --- |
| எழாவது | 1980-84 | பி. தேவராஜன் | இந்திய தேசிய காங்கிரசு |  |
| எட்டாவது | 1984-89 | பி. தேவராஜன் | இந்திய தேசிய காங்கிரசு |  |
| ஒன்பதாவது | 1989-91 | பி. தேவராஜன் | இந்திய தேசிய காங்கிரசு |  |
| பத்தாவது | 1991-96 | பி. தேவராஜன் | இந்திய தேசிய காங்கிரசு |  |
| பதினொன்று | 1996-98 | கா. கந்தசாமி | தமிழ் மாநில காங்கிரசு |  |
| பன்னிரண்டு | 1998-99 | வி. சரோஜா | அதிமுக |  |
| பதிமூன்று | 1999-04 | வி. சரோஜா | அதிமுக |  |
| பதிநான்கு | 2004-2009 | கே. இராணி | இந்திய தேசிய காங்கிரசு | } |

## 2004 தேர்தல் முடிவு
# ஜான் நேப்பியர்


**ஜான் நேப்பியர்** (*John Napier of Merchistoun*; 1 பெப்ரவரி 1550&nbsp;– 4 ஏப்பிரல் 1617) இசுக்காட்லாந்தைச் சேர்ந்த கணிதவியலாளரும், இயற்பியலாளரும், வானியலாளரும் ஆவார். இவர் மடக்கைகள், நேப்பியரின் எலும்புகள் என்ற எண்சட்டம், தசமப் புள்ளிகளைப் பரவலாகப் பயன்படுத்தியமை போன்றவைக்காக இவர் நினைவுகூரப்படுகிறார். நேப்பியரின் பிறந்த இடமான மேர்சிஸ்டன் அரண்மனை தற்போது நேப்பியர் பல்கலைக்கழகத்தின் ஒரு பகுதியாக உள்ளது.
# செங்கல்பட்டு மக்களவைத் தொகுதி

**செங்கல்பட்டு** தொகுதியில் இடம் பெற்றிருந்த சட்டசபைத் தொகுதிகள் - திருப்போரூர் (தனி), செங்கல்பட்டு, மதுராந்தகம், அச்சரபாக்கம் (தனி), உத்திரமேரூர், காஞ்சிபுரம்.  
இதுவரை அதிமுக 5 முறை செங்கல்பட்டு தொகுதியில் வென்றுள்ளது. திமுக, காங்கிரசு தலா 3 முறையும், பாமக இரு முறையும் இங்கு வென்றுள்ளன. இரு முறை சுயேச்சைகள் வெற்றி பெற்றுள்ளனர்.  

## தொகுதியில் அடங்கியுள்ள சட்டமன்றத் தொகுதிகள்

1.திருப்போரூர்  

2.அச்சரப்பாக்கம்  

3.செங்கல்பட்டு  

4.காஞ்சிபுரம்  

5.உத்திரமேரூர்  

6.மதுராந்தகம்  

## இங்கு வென்றவர்கள்
- 1951 - ஓ.வி.அழகேசன் - காங்கிரசு.
- 1957 - ந. சிவராஜ் - சுயேச்சை.
- 1957 - ஏ.கிருஷ்ணசாமி - சுயேச்சை.
- 1962 - ஓ.வி.அழகேசன் - காங்கிரசு.
- 1967 - சி.சிட்டிபாபு - திமுக.
- 1971 - சி.சிட்டிபாபு - திமுக.
- 1977 - ஆர்.மோகன ரங்கம் (அதிமுக)
- 1980 - அன்பரசு - காங்கிரசு.
- 1984 - ஜெகத்ரட்சகன் - அதிமுக.
- 1989 - காஞ்சி பன்னீர் செல்வம் - அதிமுக.
- 1991 - எஸ்.எஸ்.ஆர். ராஜேந்திர குமார் - அதிமுக.
- 1996 - கே.பரசுராமன் - திமுக.
- 1998 - காஞ்சி பன்னீர் செல்வம் - அதிமுக.
- 1999 - அ.கி. மூர்த்தி - பாமக.
- 2004 - அ.கி. மூர்த்தி - பாமக.

## 2004 தேர்தல் முடிவு
# வணங்காமண்


**வணங்காமண்** என்பது வன்னியில் போரினால் சிக்கியிருக்கும் தமிழ் மக்களுக்கு நிவாரணப்  
பொருட்களையும் மருந்து மற்றும் மருத்துவர்களையும் தாங்கி இலண்டனில் இருந்து 2009 மார்ச் 31 ஆம் நாள் புறப்பட இருக்கும் கப்பல் ஆகும். புலம்பெயர்ந்த ஈழத் தமிழர்களினால் ஏற்பாடு செய்யப்பட்டிருக்கும் இந்தக் கப்பலின் நோக்கம், அவசர மனிதாபிமானத் தேவைகளை அடிப்படையாகக் கொண்டது என அதன் ஏற்பாட்டாளர்கள் தெரிவித்துள்ளனர்.
# 1614



: போக்கஹொண்டாஸ் ஜோன் ரோல்ஃப் என்பவனைத் திருமணம் புரிந்தாள்.]]  
**1614** (**MDCXIV**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்

- ஏப்ரல் 5 - வேர்ஜீனியாவில் அமெரிக்கப் பழங்குடியினளான போக்கஹொண்டாஸ் ஆங்கிலேய குடியேற்றவாதியான ஜோன் ரோல்ஃப் என்பவனைத் திருமணம் புரிந்தாள்.
- நவம்பர் 19 - ஒசாக்கா மீதான முற்றுகை ஆரம்பமானது.

## நாள் அறியப்படாதவை
- ஜோன் நேப்பியர் மடக்கைகள் குறித்த தமது கண்டுபிடிப்புகளை வெளியிட்டார்.

## பேரரசர்கள்
### விஜயநகரப் பேரரசு
- வெங்கடபதி ராயன் (1586-1614)
- இரண்டாம் ஸ்ரீரங்கா (1914)
### பாண்டிய மன்னர்கள்
- வரகுணராம பாண்டியன் (1613-1618)

## இலங்கையின் போர்த்துக்கேய ஆளுநர்கள்
- டி. பிரான்சிஸ்கோ டெ மெனெசெஸ் 1613-1614
- மனுவேல் மாஸ்கரெனஸ் ஹோமெம் 1614-1616

## பிறப்புகள்

## இறப்புகள்

## 1614 நாட்காட்டி
# மெக்கானிக்கா

**மெக்கானிக்கா** (*Mechanica*, ; 1736) என்பது லியோனார்டு ஆய்லர் என்ற சுவிட்சர்லாந்தைச் சேர்ந்த கணிதவியலர் இரண்டு பாகங்களில் வெளியிட்ட ஒரு கணித நூலாகும். இது கணிதத்தை ஆளும் இயக்கத்தைப் பகுப்பாய்வு ரீதியாக விவரிக்கிறது. இந்நூலில் இவர் e கணித மாறிலியை பல தசம இலக்கங்களுக்குக் கணித்து வெளியிட்டிருந்தார்.  

ஆய்லர் இந்நூலில் பகுப்பாய்வின் நுட்பங்களை உருவாக்கியதோடு, குறிப்பாக பிற்கால வெளியீடுகளில் மாறுபாடுகளின் கணிப்பியல் உட்பட, இயக்கவியலில் உள்ள பல சிக்கல்களுக்கு அதனைப் பயன்படுத்தினார்.
# கே. ஆனந்த ராவ்



**கே. ஆனந்த ராவ்** (1893 - 1966) சீனிவாச இராமானுசனுடைய காலத்திய கணித வல்லுனர். இராமானுசன் இளவயதிலேயே இறந்தபிறகு, இருபதாவது நூற்றாண்டின் மூன்றாவது, நான்காவது, ஐந்தாவது பத்தாண்டுகளில், அக்காலத்திய சென்னையின் கணிதவானில் ஒரு முன்மாதிரியான விண்மீனாகத் திகழ்ந்ததோடு மட்டுமல்லாமல் பேராசிரியர் வைத்தியநாதசுவாமியுடன், பிற்காலத்தில் வரப்போகும் இந்தியாவின் சிறந்த சில கணிதவல்லுனர்களை உருவாக்கினவர்.  

## பிறப்பும் கல்வியும்

சென்னையில் 1893 இல் பிறந்தார். பள்ளியிலும் கல்லூரியிலும் சிறந்து விளங்கினார். 1914 இல் கேம்பிரிட்ஜ் சென்று ஜீ. ஹெச். ஹார்டியின் மாணவராகச் சேர்ந்தார். உயர்ந்த பரிசான ஸ்மித் பரிசைத் தட்டிக்கொண்டார். அங்கு முனைவர் பட்டம் பெற்றபிறகு 1919 இல் சென்னை திரும்பினார்.  

## பணிகள்

சென்னையில் வந்ததுமே மாகாணக் கல்லூரியில் பேராசிரியராக எடுத்துக்கொள்ளப்பட்டார். சில ஆண்டுகளுக்குப் பிறகு வைத்தியநாதசுவாமியும் சென்னை வந்து சேர்ந்தார். இருவருமாக சென்னையை கணித ஆய்வுக்கு உகந்த சூழ்நிலை உடையதாகச் செய்தனர். இதனால் அவர்களிருவரும் பல சிறந்த கணிதவியலர்களை உருவாக்க முடிந்தது.  

## சாதனைகள்

- பகுவியல் பிரிவில் இந்தியாவிலேயே சிறந்த சிலரில் ஒருவராக மதிக்கப்பட்டவர். உலகப்புகழ் பெற்ற எம்.ஹெச்.ஸ்டோன் இனால் இவருடைய ஆய்வுகள் மிகவும் பாராட்டப்பட்டன.
- திறமைமிக்க ஆசிரியர் என்று பெயர் எடுத்தார்.
- ஹார்டியின் 'ஒருங்காத சரங்கள்' (Divergent series) என்ற நூலில், ஆனந்தராவ் தேற்றம் என்று பெயர் சூட்டப்பட்ட தேற்றமுள்ளது.
- அவரிடம் பயிற்சி பெற்று பிற்காலத்தில் சிறந்த கணித வல்லுனராக முதிர்ந்தவர்களில் சிலர்:
  - கே. சந்திரசேகரன் (TIFR Mumbai)
  - வி. கணபதி அய்யர் (அண்ணாமலை பல்கலைக்கழகம்)
  - எஸ். மீனாட்சிசுந்தரம் (ஆந்திரா பல்கலைக்கழகம்)
  - எஸ்.எஸ். பிள்ளை (எண் கோட்பாட்டில் சாதனைகள் புரிந்து கணித உலகப்புகழடைந்தவர்)
  - ஸி.டீ. ராஜகோபால் (ராமானுசன் கணித நிறுவனம், சென்னை)
  - டீ. விஜயராகவன் (ஆந்திரா பல்கலைக்கழகம்)

## உசாத்துணைகள்
- Historical notes by M.S. Raghunathan, Current Science Vol.85 No.4, 25 Aug 2003 pp.&nbsp;526–536.
# இரிடியம் செயற்கைக் கோள்


**இரிடியம் செயற்கைக் கோள்கள்** ஐக்கிய அமெரிக்காவின் மேரிலாண்டில் பதீஸ்டாவைத் தலைமையகமாகக் கொண்டுள்ள ஓர் வணிக நிறுவனத்தினால் நிர்வாகிக்கப்படுகின்றது. தற்பொழுது 66 தொடர்பில் இருக்கும் செயற்கைக் கோள்களைக் கொண்டுள்ளது. இதிலுள்ள ஓர் குணாதியசம் என்னவென்றால் உலகின் துருவப்பகுதியிலே வேறெந்தப் பகுதியிலேயே முழமையான தொடர்பாடல் வசதிகளைக் கொண்டுள்ளது. இத்திட்டத்தில் 77 செய்மதிகளைப் பாவிப்பதாகவே ஆரம்பத்தில் திட்டமிடப் பட்டிருந்ததால் ஆவர்த்தன அட்டவணையில் 77ஆவது மூலகமான இரிடியத்தின் கருவைச் சுற்றி வரும் இலத்திரன்களைப் போலவே இங்கும் பூமியைச் சுற்றிவரும் செயற்கைக் கோள் என்பதால் பெயரைத் தேர்ந்தெடுக்கபட்டது.  

இந்தச் செய்மதிகள் இரவில் மின்மினிப் பூச்சிகளைப் போல வானில் மின்னிக் கொண்டு செல்வதை வைத்து இலகுவாக அடையாளம் காணலாம்.  

## சரித்திரம்
இரிடியம் செய்மதிச் சேவையானது 1 நவம்பர் 1998 இல் ஆரம்பிக்கப்பட்டது. இதன் முதலாவது செய்மதிச் சேவயை அன்றைய அமெரிக்கப் பிரதி அதிபர் அல்கோர் ஆரம்பத்து வைத்தார். இதற்கான நிதி, தொழில்நுடப் உதவிகளை மோட்ரோலா நிறுவனம் வழங்கியது.  

10 பெப்ரவரி 2009 இல் இரிடியம் செய்மதிகளுள் ஒன்று சேர்பியாவிற்கு 800 கிலோமிட்டர் மேலே பழுதடைந்த ரஷ்ய செயற்கைக் கோளுடன் மோதிக் கொண்டது.
# தேசிய மக்கள் பேராயம்


**தேசிய மக்கள் பேராயம்** என்பது சீனாவின் உயர் அதிகாரம் பெற்ற சட்டமன்றம் ஆகும். இதர பல நாடுகள் போல் அல்லாது இதுவே சீனாவின் ஒரே சட்டமன்றம். இதன் உறுப்பினர்கள் பெரும்பான்மையாக சீனப் பொதுவுடமைக் கட்சியினால் தீர்மானிக்கப்படுகிறார்கள்.  

இந்த உறுப்பினர்கள் பல் நிலை தேர்தல் முறையால் தேர்தெடுக்கப்படுகிறார்கள். மாகாண மக்கள் பேராயங்களால் இவர்கள் தேர்வு செய்யப்படுகிறார்கள். மாகாண பேராய உறுப்பினர்கள் மேலும் கீழ் நிலை பேராயங்களால் தேர்வு செய்யப்படுகிறார்கள். ஊர்களின் பேராய உறுப்பினர்கள் நேரடியாக தேர்வு செய்யப்படுகிறார்கள்.
# சியான் செமீன்


**சியான் செமீன்** (*Jiāng Zémín*; 17 ஆகத்து 1926 – 30 நவம்பர் 2022) ஒரு சீன அரசியல்வாதி ஆவார். இவர் 1989 முதல் 2002 வரை சீனப் பொதுவுடமைக் கட்சியின் பொதுச் செயலாளராகவும், 1989 முதல் 2004 வரை மத்திய இராணுவ ஆணையத்தின் தலைவராகவும், 1993 முதல் 2003 வரை சீனாவின் அரசுத்தலைவராகவும் பணியாற்றினார். மா சே துங், டங் சியாவுபிங், சீ சின்பிங் என்ற வரிசையில் சியான் சீனத் தலைமையின் மூன்றாம் தலைமுறையின் முக்கியத் தலைவராக இருந்தார்.  

1989 தியனன்மென் சதுக்க எதிர்ப்புகள், படுகொலைகளைத் தொடர்ந்து சமரச வேட்பாளராக சியான் எதிர்பாராதவிதமாக ஆட்சிக்கு வந்தார். மாணவர் இயக்கத்திற்கான ஆதரவிற்காக சாவோ சியாங் பதவி நீக்கம் செய்யப்பட்ட பின்னர் கட்சியின் பொதுச் செயலாளராக சியான் செமீன் நியமிக்கப்பட்டார். அப்போது, சாங்காய் நகரின் கட்சித் தலைவராக சியான் இருந்தார். சீன அரசியலில் "எட்டு முதியவர்களின்" ஈடுபாடு படிப்படியாகக் குறைந்ததால், சியான் 1990களின் போது நாட்டில் "முக்கிய தலைவராக" ஆவதற்கு தனது அதிகாரத்தை ஒருங்கிணைத்துக்கொண்டார். 1992 இல் டங் சியாவுபிங்கின் தெற்கு சுற்றுப்பயணத்தால் வலியுறுத்தப்பட்டதன் படி, அந்த ஆண்டின் பிற்பகுதியில் நடைபெற்ற 14வது கட்சி தேசியப் பேரவையின் போது சியான் தனது உரையில் "சோசலிச சந்தைப் பொருளாதாரம்" என்ற சொல்லை அதிகாரப்பூர்வமாக அறிமுகப்படுத்தினார், இது "சீர்திருத்தத்தைத் திறந்த நிலையில்" வைத்திருக்கத் துரிதப்படுத்தியது.  

சியானின் தலைமையின் கீழ், சந்தைச் சீர்திருத்தங்களின் தொடர்ச்சியுடன் சீனா கணிசமான பொருளாதார வளர்ச்சியை அடைந்தது. 1997 இல் ஐக்கிய இராச்சியத்தில் இருந்து ஆங்காங்கைத் திரும்பப் பெற்றமை, 1999 இல் போர்த்துகலில் இருந்து மக்காவைத் திரும்பப் பெற்றமை, மற்றும் வெளி உலகத்துடன் அதன் உறவுகளை மேம்படுத்தியமை இவரது காலத்தில் நடந்தேறியது, அதே வேளை பொதுவுடமைக் கட்சி நாட்டின் மீதான அதன் இறுக்கத்தையும் தக்க வைத்துக் கொண்டது. பாலுன் காங் இயக்கத்தின் ஒடுக்குமுறை உட்பட மனித உரிமை மீறல்கள் தொடர்பாகவும் சியான் விமர்சனங்களை எதிர்கொண்டார். "மூன்று பிரதிநிதிகள்" என்று அழைக்கப்படும் கட்சிக் கோட்பாட்டிற்கான அவரது பங்களிப்புகள் 2002 இல் பொதுவுடமைக் கட்சியின் அரசியலமைப்பில் எழுதப்பட்டன. சியான் 2002 முதல் 2005 வரை தனது அதிகாரப்பூர்வ தலைமைப் பதவிகளில் இருந்து படிப்படியாக விலகி வந்தார். இப்பதவிகளுக்கு கூ சிங்தாவ் நியமிக்கப்பட்டார், இருப்பினும் இவர் பின்னாள் வரை பல விவகாரங்களில் செல்வாக்கு செலுத்தினார். சியான் செமீன் 2022 நவம்பர் 30 அன்று, இரத்தப் புற்றுநோய் மற்றும் பல உறுப்பு செயலிழப்பால் இறந்தார்.
# தருமபுரி மக்களவைத் தொகுதி


## வாக்குப்பதிவு சதவீதம்
| தேர்தல் | வாக்குப்பதிவு சதவீதம் | முந்தைய தேர்தலுடன் ஒப்பீடு | ஆதாரம் |
| --- | --- | --- | --- |
| 15 ஆவது மக்களவைத் தேர்தல், 2009 | align= 72.75% | align= - |  |
| 16 ஆவது மக்களவைத் தேர்தல், 2014 | align= 81.14% | align= ↑ <font color = "green">8.39% |  |
| 17 ஆவது மக்களவைத் தேர்தல், 2019 | align= | align= |  |

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### வாக்காளர் புள்ளி விவரம்
| ஆண் | பெண் | இதர பிரிவினர் | மொத்தம் | வாக்களித்தோர் | % |
| --- | --- | --- | --- | --- | --- |
| align=12,23,205 | } |  |  |  |  |

### முக்கிய வேட்பாளர்கள்
இத்தேர்தலில் 6 வேட்பாளர்கள் கட்சி சார்பாகவும் மற்றும் 9 வேட்பாளர்கள் சுயேட்சையாகவும் என மொத்தம் 15 வேட்பாளர்கள் போட்டியிட்டனர். இதில் திராவிட முன்னேற்றக் கழகத்தை சேர்ந்த வேட்பாளர் செந்தில்குமார், பாமகவின் அன்புமணி ராமதாசை 70,753 வாக்குகள் வேறுபாட்டில் வென்றார்.  

| வேட்பாளர் | சின்னம் | கட்சி | தபால் வாக்குகள் | பெற்ற மொத்த வாக்குகள் | வாக்கு சதவீதம் (%) |  |
| --- | --- | --- | --- | --- | --- | --- |
| செந்தில்குமார் | திமுக | align=6,678 | align=5,74,988 | align=47.01% |  |  |
| அன்புமணி ராமதாஸ் | பாமக | align=3,222 | align=5,04,235 | align=41.22% |  |  |
| பெ. பழனியப்பன் | அமமுக | align=500 | align=53,655 | align=4.39% |  |  |
| ருக்குமணி தேவி | நாம் தமிழர் கட்சி | align=191 | align=19,674 | align=1.61% |  |  |
| ராஜசேகர் | மக்கள் நீதி மய்யம் | align=133 | align=15,614 | align=1.28% |  |  |
| நோட்டா | - | - | align=75 | align=13,379 | align=1.09% | } |

## 16-ஆவது மக்களவைத் தேர்தல் (2014)
### முக்கிய வேட்பாளர்கள்
| வேட்பாளர் | கட்சி | கூட்டணி |  |
| --- | --- | --- | --- |
| அன்புமணி ராமதாஸ் | பாமக | align=4,68,194 |  |
| பி. எஸ். மோகன் | அதிமுக | align=3,91,048 |  |
| இரா. தாமரைச்செல்வன் | திமுக | align=1,80,297 |  |
| வாழப்பாடி ராம சுகந்தன் | காங்கிரசு | align=15,455 | } |

## 15-ஆவது மக்களவைத் தேர்தல் (2009)
21 வேட்பாளர்கள் போட்டியிட்டதில் திமுகவின் இரா. தாமரைச்செல்வன், பாமகவின் ஆர். செந்திலை 1,35,942 வாக்குகள் வேறுபாட்டில் வென்றார்.  

| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| இரா. தாமரைச்செல்வன் | திமுக | align=3,65,812 |  |
| ஆர். செந்தில் | பாமக | align=2,29,870 |  |
| வி. இளங்கோவன் | தேமுதிக | align=1,03,494 |  |
| ஜி. அசோகன் | கொமுபே | align=15,333 |  |
| இராசா | சுயேட்சை | align=10,561 | } |

## 14-ஆவது மக்களவைத் தேர்தல் (2004)
ஆர். செந்தில் (பாமக) - 3,97,540.  

பு. தா. இளங்கோவன் (பாஜக) - 1,81,450.  

வாக்குகள் வேறுபாடு - 2,16,090
# தொல்லியல் அருங்காட்சியகம், ரோப்பார்

**தொல்லியல் அருங்காட்சியகம், ரோப்பார்**, இந்தியாவின் பஞ்சாப் மாநிலத்தில் உள்ள ரோப்பார் என்னும் இடத்தில் அமைந்துள்ள ஒரு அருங்காட்சியகம் ஆகும். இது சண்டிகாரில் இருந்து ரூப்நகருக்குச் செல்லும் சாலையில் சண்டிகாருக்கு வடகிழக்கில் 40 கிலோமீட்டர் தொலைவில், சட்லஜ் ஆற்றங்கரையில் அமைந்துள்ளது. இது 1998 ஆம் ஆண்டில் திறந்து வைக்கப்பட்டது.  

ரோப்பாருக்கு அருகாமையில் உள்ள அரப்பா காலத்துத் தொல்லியல் களத்தில் மேற்கொள்ளப்பட்ட அகழ்வாய்வுகளில் கிடைத்த அரும் பொருட்களை வைப்பதற்காக இந்த அருங்காட்சியகம் நிறுவப்பட்டது. விடுதலை பெற்ற இந்தியாவில் கண்டறியப்பட்ட முதல் அரப்பா காலத் தொல்லியல் களம் இதுவேயாகும். இங்கு இடம்பெற்ற அகழ்வாய்வுகள் அரப்பா காலம் முதல் மத்திய காலம் வரையிலான பண்பாட்டுத் தொடர் கண்டறியப்பட்டது.  

இந்த அருங்காட்சியகத்தில் அரப்பா காலத்து அரும்பொருட்களுடன், நிறந்தீட்டிய சாம்பல் பாண்டப் பண்பாட்டுக் காலம், சகர்கள் காலம், மௌரியர் காலம், குசாணர் காலம், குப்தர் காலம் ஆகியவற்றைச் சேர்ந்த பொருட்களும் உள்ளன. மாவுக்கல் முத்திரைகள்; செப்பு, வெண்கலம் ஆகிய உலோகங்களில் செய்யப்பட்ட கருவிகள்; சந்திர குப்தரால் வெளியிடப்பட்ட தங்க நாணயங்கள் என்பன இங்குள்ள காட்சிப் பொருட்களுள் அடங்குகின்றன.
# தொல்லியல் அருங்காட்சியகம், புத்தகாயா

**தொல்லியல் அருங்காட்சியகம், புத்தகாயா**, இந்தியாவின் பீகார் மாநிலத்தில், காயா மாவட்டத்தில் அமைந்துள்ள ஒரு அருங்காட்சியகம் ஆகும். இதி 1956 ஆம் ஆண்டு நிறுவப்பட்டது. இங்குள்ள அரும்பொருட்கள், இரண்டு காட்சிக்கூடங்கள், இரண்டு விறாந்தைகள், ஒரு திறந்த வெளி முற்றம் ஆகியவற்றில் காட்சிக்கு வைக்கப்பட்டுள்ளன. பாலர் காலத்தைச் சேர்ந்த இந்து, பௌத்த மதங்கள் சார்ந்த வெண்கலம், கல் முதலியவற்றால் செய்யப்பட்ட சிலைகள்; பௌத்த மதம் சார்ந்த சிற்பப் பலகைகள், இராசிக் குறியீடுகள் செதுக்கப்பட்ட கைப்பிடிச் சுவர்கள் என்பன இங்குள்ளவற்றுள் குறிப்பிடத்தக்கவை.  

முதல் காட்சிக்கூடம், நின்ற நிலையில் உள்ள இயக்கி ஒருத்தியின் சிலை, முடிசூட்டப்பட்ட புத்தர், மைத்திரேயர், புத்தர் சிலைகள், மஞ்சுசிரி நின்ற நிலையிலான சிலை போன்ற பொருட்களைக் கொண்டுள்ளது. இரண்டாம் காட்சிக்கூடத்தில் எழுகன்னிகைகள், திக்குப்பாலர்கள், திருமாலின் தசாவதாரம் ஆகியவற்றைக் காட்டும் இந்து, பௌத்தத் தொடர்புள்ள சிற்பங்கள் உள்ளன.  

## இதனையும் காண்க
## பீகார்
- பிகார் அருங்காட்சியகம்
- நாளந்தா தொல்லியல் அருங்காட்சியகம்
- தொல்லியல் அருங்காட்சியகம், வைசாலி
- தொல்லியல் அருங்காட்சியகம், விக்ரம்சீலா
- சந்திரதாரி அருங்காட்சியகம்
- மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்களின் பட்டியல்

## வெளியிணைப்புகள்
- இந்தியத் தொல்லியல் ஆய்வகத்தின் இணையத்தளத்தில்
# கிருஷ்ணகிரி மக்களவைத் தொகுதி


## வாக்குப்பதிவு சதவீதம்
| தேர்தல் | வாக்குப்பதிவு சதவீதம் | முந்தைய தேர்தலுடன் ஒப்பீடு | ஆதாரம் |
| --- | --- | --- | --- |
| 15 ஆவது மக்களவைத் தேர்தல், 2009 | align= 74.16% | align= - |  |
| 16 ஆவது மக்களவைத் தேர்தல், 2014 | align= 77.68% | align=↑ <font color = "green">3.52% |  |
| 17 ஆவது மக்களவைத் தேர்தல், 2019 | align= | align= |  |

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### வாக்காளர் புள்ளி விவரம்
| ஆண் | பெண் | இதர பிரிவினர் | மொத்தம் | வாக்களித்தோர் | % |
| --- | --- | --- | --- | --- | --- |
| align=11,61,369 | } |  |  |  |  |

### முக்கிய வேட்பாளர்கள்
இந்த தேர்தலில் 4 வேட்பாளர்கள் கட்சி சார்பாகவும் மற்றும் 11 வேட்பாளர்கள் சுயேட்சையாகவும் என மொத்தம் 15 வேட்பாளர்கள் போட்டியிட்டனர். இதில் இந்திய தேசிய காங்கிரசு கட்சியைச் சேர்ந்த வேட்பாளர் ஏ. செல்லகுமார், அதிமுகவின் கே. பி. முனுசாமியை 1,56,765 வாக்குகள் வேறுபாட்டில் வென்றார்.  

| வேட்பாளர் | சின்னம் | கட்சி | பெற்ற மொத்த வாக்குகள் | வாக்கு சதவீதம் (%) |  |
| --- | --- | --- | --- | --- | --- |
| ஏ. செல்லகுமார் | இந்திய தேசிய காங்கிரசு | align=6,11,298 | align=52.60% |  |  |
| கே. பி. முனுசாமி | அதிமுக | align=4,54,533 | align=39.14% |  |  |
| மதுசூதனன் | நாம் தமிழர் கட்சி | align=28,000 | align=2.41% |  |  |
| சிறீ காருண்யா சுப்பிரமணியம் | மக்கள் நீதி மய்யம் | align=16,995 | align=1.46% |  |  |
| கணேசகுமார் | அமமுக | align=8,867 | align=0.76% |  |  |
| நோட்டா | - | - | align=19,825 | align=1.71% | } |

## 16-ஆவது மக்களவைத் தேர்தல் (2014)
### முக்கிய வேட்பாளர்கள்
| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| கே. அசோக் குமார் | அதிமுக | align=4,80,491 |  |
| பி. சின்னபில்லப்பா | திமுக | align=2,73,900 |  |
| கோ. க. மணி | (பாமக) | align=2,24,963 |  |
| செல்லக்குமார் | காங்கிரசு | align=38,885 | } |

## 15-ஆவது மக்களவைத் தேர்தல் (2009)
16 வேட்பாளர்கள் போட்டியிட்டதில் திமுகவின் இ. கோ. சுகவனம், அதிமுகவின் கே. நஞ்சேகவுடுவை, 76,598 வாக்குகள் வேறுபாட்டில் வென்றார்.  

| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| இ. கோ. சுகவனம் | திமுக | align=3,35,977 |  |
| கே. நஞ்சேகவுடு | அதிமுக | align=2,59,379 |  |
| அன்பரசன் | தேமுதிக | align=97,546 |  |
| பாலகிருட்டிணன் | பாசக | align=20,486 |  |
| செல்வராசு | கொமுபே | align=4,044 | } |

## 14-ஆவது மக்களவைத் தேர்தல் (2004)
இ. கோ. சுகவனம் (திமுக) - 4,03,297 வாக்குகள்  

நஞ்சே கெளடா (அதிமுக) - 2,84,075 வாக்குகள்  

வெற்றி வேறுபாடு - 1,19,222 வாக்குகள்.
# நீலகிரி மக்களவைத் தொகுதி


## வாக்குப்பதிவு சதவீதம்
| தேர்தல் | வாக்குப்பதிவு சதவீதம் | முந்தைய தேர்தலுடன் ஒப்பீடு | ஆதாரம் |
| --- | --- | --- | --- |
| 15 ஆவது மக்களவைத் தேர்தல், 2009 | align= 70.79% | align= - |  |
| 16 ஆவது மக்களவைத் தேர்தல், 2014 | align= 73.43% | align= ↑ <font color = "green">2.64% |  |
| 17 ஆவது மக்களவைத் தேர்தல், 2019 | align= | align= |  |

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### வாக்காளர் புள்ளி விவரம்
| ஆண் | பெண் | இதர பிரிவினர் | மொத்தம் | வாக்களித்தோர் | % |
| --- | --- | --- | --- | --- | --- |
| align=10,10,719 | } |  |  |  |  |

### முக்கிய வேட்பாளர்கள்
இத்தேர்தலில், 4 வேட்பாளர்கள் கட்சி சார்பாகவும் மற்றும் 6 வேட்பாளர்கள் சுயேட்சையாகவும் என மொத்தம் 10 வேட்பாளர்கள் போட்டியிட்டனர். இதில் திமுக வேட்பாளர் ஆ. ராசா, அதிமுக வேட்பாளரான, தியாகராஜனை 2,05,823 வாக்குகள் வேறுபாட்டில் வென்றார்.  

| வேட்பாளர் | சின்னம் | கட்சி | பெற்ற மொத்த வாக்குகள் | வாக்கு சதவீதம் |  |
| --- | --- | --- | --- | --- | --- |
| ஆ. ராசா | திமுக | align=5,47,832 | align=54.20% |  |  |
| தியாகராஜன் | அனைத்திந்திய அண்ணா திராவிட முன்னேற்றக் கழகம் | align=3,42,009 | align=33.84% |  |  |
| இராஜேந்திரன் | மக்கள் நீதி மய்யம் | align=41,169 | align=4.07% |  |  |
| எம். இராமசாமி | அமமுக | align=40,419 | align=4.00% |  |  |
| நோட்டா | - | - | align=18,149 | align=1.8% | } |

## 16-ஆவது மக்களவைத் தேர்தல் (2014)
### முக்கிய வேட்பாளர்கள்
| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| கோபாலகிருஷ்ணன் | அதிமுக | align=4,63,700 |  |
| ஆ. இராசா | திமுக | align=3,58,760 |  |
| பி. காந்தி | காங் | align=37,702 | } |

## 15-ஆவது மக்களவைத் தேர்தல் (2009)
14 வேட்பாளர்கள் போட்டியிட்டதில், திமுகவின் ஆ. இராசா, மதிமுகவின் சி. கிருட்டிணனை 86,021 வாக்குகள் வேறுபாட்டில் வென்றார்.  

### முக்கிய வேட்பாளர்கள்
| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| ஆ. இராசா | திமுக | align=3,16,802 |  |
| சி. கிருட்டிணன் | மதிமுக | align=2,30,781 |  |
| எசு. செல்வராசு | தேமுதிக | align=76,613 |  |
| எசு. பதிரன் | கொமுபே | align=32,776 |  |
| எசு. குருமூர்த்தி | பாசக | align=18,690 |  |
| சி. வேல்முருகன் | சுயேச்சை | align=11,979 | } |

## 14-ஆவது மக்களவைத் தேர்தல் (2004)
### முக்கிய வேட்பாளர்கள்
இரா. பிரபு (காங்கிரசு) - 4,94,121.  

மாஸ்டர் மதன் (பாஜக) - 2,57,619.  

வாக்குகள் வித்தியாசம் - 2,36,502
# சேலம் மக்களவைத் தொகுதி


## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### முக்கிய வேட்பாளர்கள்
இந்த தேர்தலில் 7 வேட்பாளர்கள் கட்சி சார்பாகவும், மற்றும் 15 வேட்பாளர்கள் சுயேட்சையாகவும் என, மொத்தம் 22 வேட்பாளர்கள் போட்டியிட்டனர். இதில் திமுக வேட்பாளர் எஸ். ஆர். பார்த்திபன், அதிமுக வேட்பாளரான சரவணனை 1,46,926 வாக்குகள் வேறுபாட்டில் வென்றார்.  

| வேட்பாளர் | சின்னம் | கட்சி | தபால் வாக்குகள் | பெற்ற மொத்த வாக்குகள் | வாக்கு சதவீதம் |  |
| --- | --- | --- | --- | --- | --- | --- |
| எஸ். ஆர். பார்த்திபன் | திமுக | align=3,849 | align=6,06,302 | align=48.29% |  |  |
| சரவணன் | அதிமுக | align=1,258 | align=4,59,376 | align=36.59% |  |  |
| பிரபு மணிகண்டன் | மக்கள் நீதி மய்யம் | align=190 | align=58,662 | align=4.67% |  |  |
| செல்வம் | அமமுக | align=80 | align=52,332 | align=4.17% |  |  |
| ராசா | நாம் தமிழர் கட்சி | align=150 | align=33,890 | align=2.7% |  |  |
| நோட்டா | - | - | align=132 | align=17,130 | align=1.36% | } |

## 16-ஆவது மக்களவைத் தேர்தல் (2014)
### முக்கிய வேட்பாளர்கள்
| வேட்பாளர் | கட்சி | கூட்டணி | வாக்குகள் |
| --- | --- | --- | --- |
| வெ. பன்னீர்செல்வம் | அதிமுக | align=5,56,546 |  |
| செ. உமாராணி | திமுக | align=2,88,936 |  |
| சுதிர் | தேமுதிக | பாஜக | align=2,01,265 |
| ரங்கராஜன் குமாரமங்கலம் | காங்கிரசு | align=46,477 | } |

## 15-ஆவது மக்களவைத் தேர்தல் (2009)
23 வேட்பாளர்கள் போட்டியிட்டதில், அதிமுகவின் செம்மலை, காங்கிரசின் கே. வி. தங்கபாலுவை 46,491 வாக்குகள் வேறுபாட்டில் வென்றார்.  

| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| செம்மலை | அதிமுக | align=3,80,460 |  |
| கே. வி. தங்கபாலு | காங்கிரசு | align=3,33,969 |  |
| அழகாபுரம் ஆர் மோகன்ராசு | தேமுதிக | align=1,20,325 |  |
| சி. செல்லதுரை | சுயேட்சை | align=23,056 |  |
| ஆர். பாலசுப்பரமணி | பகுஜன் சமாஜ் கட்சி | align=4,858 |  |
| அசோக் சாம்ராஜ் | கொமுபே | align=3,642 | } |

## 14-ஆவது மக்களவைத் தேர்தல் (2004)
கே. வி. தங்கபாலு (காங்கிரசு) – 4,44,591 வாக்குகள்  

ராஜசேகரன் (அதிமுக) – 2,68,964 வாக்குகள்  

வெற்றி வேறுபாடு - 1,75,627 வாக்குகள்
# கார்லோசு மென்சியா


**கார்லோசு மென்சியா** ஒர் அமெரிக்க நகைச்சுவையாளர், எழுத்தாளர், நடிகர். இது இவரது மேடைப் பெயராகும். இவரது முழுப் பெயர் னெட் ஆர்னல் மென்சியா ஆகும்.  

இவரது Mind of Mencia என்ற நிகழ்ச்சிக்காக பெரிதும் அறியப்படுகிறார். இவரது நகைச்சுவை இனம், பண்பாடு, வர்க்கம் ஆகியவற்றைப் பற்றியது ஆகும்.
# தொல்லியல் அருங்காட்சியகம், வைசாலி

**தொல்லியல் அருங்காட்சியகம், வைசாலி**, இந்தியாவின் பீகார் மாநிலத்தின் வைசாலி மாவட்டத்தின், வைசாலி நகரத்தில் உள்ளது. இவ்வருங்காட்சியகத்தை இந்தியத் தொல்லியல் ஆய்வகம் பராமரிக்கிறது.  

இதனைச் சுற்றியுள்ள பகுதிகளில் மேற்கொள்ளப்பட்ட அகழ்வாய்வுகளின்போது பெறப்பட்ட அரும்பொருட்களைக் காட்சிக்கு வைப்பதற்காக இந்த அருங்காட்சியகம் 1971 ஆம் ஆண்டில் அமைக்கப்பட்டது. இது நான்கு காட்சிக்கூடங்களைக் கொண்டது.  

இங்கே களிமண்ணால் செய்யப்பட்ட பல வகை உருவங்கள், தாயும் பிள்ளையும், துர்க்கை, புத்தர் போன்ற சிற்பங்கள் என்பன உள்ளன. இவற்றுடன் முத்திரைகள், அணிகலன்களுக்குரிய மணிகள், நாணயங்கள் என்பனவும் இங்கு வைக்கப்பட்டுள்ளன.  

## இதனையும் காண்க
- பிகார் அருங்காட்சியகம்
- தொல்லியல் அருங்காட்சியகம், புத்தகாயா
- நாளந்தா தொல்லியல் அருங்காட்சியகம்
- தொல்லியல் அருங்காட்சியகம், விக்ரம்சீலா
- சந்திரதாரி அருங்காட்சியகம்
- மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்களின் பட்டியல்

## வெளியிணைப்புகள்
- இந்தியத் தொல்லியல் ஆய்வகத்தின் இணையத்தளத்தில்